ત્યાં સુધી ભૈયુજી મહારાજ વિશે બહારના લોકોને બહુ ખબર નહોતી. પરંતુ મહારાષ્ટ્રના અને મરાઠી રાજકારણીઓ સાથે તેઓ ઘણાં વર્ષોથી ઘરોબો ધરાવતાં હતાં. શા માટે તે સવાલનો જવાબ હવે કદી મળવાનો નથી. ભૈયુજી મહારાજ લોકોને સમજાય તેવી ભાષામાં વાત કરીએ તો મધ્યસ્થીનું કામ કરતાં. બે નેતાઓ વચ્ચે સંવાદ સાધી આપવાનું કામ. તેના માટે વધારે ખરાબ શબ્દ પણ છે, પણ તે અહીં વાપરવો નથી. એવું તો શું હતું ભૈયુજીમાં કે નેતાઓ તેમને મળતાં રહેતાં હતાં તે રહસ્ય જ રહ્યું છે. તેઓ સંત કહેવાતા હતાં, પણ સંતપણાની કોઈ બાહ્ય નિશાનીઓ દેખાતી નથી. સફેદ વસ્ત્રોમાં સજ્જ થઈને ફરતા રહેતાં હતાં. વ્યાખ્યાની દ્રષ્ટિએ ગૃહસ્થ સંત હતાં. ગૃહસ્થ સંતની પરંપરા ભારતમાં જૂની છે અને તે વધારે સારી પણ છે. પરંતુ એ જ પરંપરા ક્યારેય નડે, કેમ કે સંપત્તિનો વારસો લેવાની વાત આવે ત્યારે માત્ર અનુયાયીઓ, શિષ્યો નહીં, પણ સગાંઓ પણ લડતાં હોય છે.